Die eenheid is baie skoon en netjies. Ons kon behoorlik die gejaag van die stad agterlaat en ontspan. Die voëltjies het gereeld ook kom kuier en sommer in die huis kom baljaar! Ons sien uit om weer te kom kuier.
Thaba Lenaka is 'n fantastiese plekkie. Ek het elke dag vreeslik geniet. Die akkommodasie is ruim en gerieflik en alles was mens nodig het, is daar om veilig en rustig te voel. Julle het 'n juweel daar in die bosse. Dankie vir die kuier en ek sal vir seker weer kom kuier!
Dit was vir my en my vroutjie 'n heerlike ervaring om ons tydjie daar kon deurbring. Lieflike verblyf en ons het die voëllewe intens van die stoep af geniet. Al het ons die plaas 5 keer deurgestap, het ons elke keer iets nuuts ontdek in die plantegroei, rotse en ook in die gedrag van die bokke. Ons sal beslis weer daar wil gaan uitrus. Klein Kariba en die geriewe wat Warmbad bied is ook nie te vêr nie.
Ons is baie hartlik ontvang deur die gasvrou met 'n geskenkie. Die plek is baie skoon en netjies. Dit is die eerste keer dat ek by 'n plek oorslaap dat die matras van 'n baie goeie kwaliteit en gehalte is. Daar is 'n gewone braai en ook 'n gasbraai op die stoep met mooi uitsigte. Plek is baie privaat en alles wat 'n mens nodig het is daar. Ek kan die plek beslis aanbeveel.
Baie vriendelike diens ontvang, lieflike plekkie in die bos, perfek vir 'n vinnige wegbreek van die stadslewe en gejaag.
Ons het die naweek baie geniet. Die feit dat dit so apart en eenkant is tel by tot die rustige atmosfeer. Ek sal dit vir enige iemand aanbeveel. Die enigste negatiewe ding was maar net dat daar voëls of eekhorings in die dak was en dit het bietjie geraas die laaste aand. Maar anders as dit, baie netjies en skoon, en ons het baie welkom gevoel toe ons daar aankom. Baie dankie.
Die plek is baie nejies en skoon. Die mooiste uitsig vanaf die stoep. Baie vriendelike diens as jy daar aankom. Die stilte is iets fantasties, weg van al die stad se geraas. Ek sal definitief die plek aanbeveel en weer plan maak om soontoe te gaan.
Dit is 'n baie mooi en oulike huisie. Pragtige uitsig. Baie rustige plek. Baie skoon gewees en het alle geriewe wat nodig is. Ek het aangeneem en gedink dat mens wild sal kan sien van die patio af. Dit was nie so nie, maar niemand het gesê dit sal so wees nie. Ek sal Thaba Lenaka 2 aanbeveel vir enige een en ek sal dit weer besoek.
Die 4de reënspinnekop in die leefarea, was bietjie een te veel. Maar jy is in die bos, so dis seker net natuurlik.
Ons het lekker uitgerus oor die naweek en alles was baie netjies en skoon. Ons sal beslis weer kuier by Thaba Lenaka 2.
Baie netjiese huisvesting, alles wat jy nodig het is beskikbaar. Marie was baie gasvry en behulpsaam. Die omgewing leen hom daartoe vir 'n breek weg van die alledaagse gejaag. Hier ervaar jy ware rus en vrede met alles wat jy vir 'n lekker wegbreek nodig het. Ons beveel enige iemand aan om hier te gaan rus.
Is regtig die moeite werd! Ons sal enige tyd weer teruggaan! Marie ook baie behulpsaam en 'n baie goeie gasvrou! Thaba Lenaka is baie maklik om te kry en aanwysings is perfek! Ons kan nie wag vir die volgende kuiertjie daar nie!
Dit was heerlik en baie baie netjies. Ek gaan nie sommer 2 keer na dieselfde plek nie omdat ek elke plek wil beleef, maar die plek sien my weer!
'n Baie netjiese, smaakvol gemeubileerde eenheid, met alle benodighede byderhand. Ek kan aanbeveel dat die braai daagliks skoongemaak word.
Die uitsig oor die berge en die omliggende wild laat mens so rustig voel met die doodse stilte. Dis net die natuur wat jou omring. Alles wat mens benodig is daar en die plek is mooi en netjies.
In die hitte is 'n waaier nie voldoende nie. Marie het uitgekom en ons by die motor verwelkom, wat baie lekker was. Die in-en-uit van die plasie was gerieflik, want ons het bietjie rondgery. Baie netjies en wat jy benodig was daar. Sou dink in die bosveld sal daar 'n paar stukkies hout wees vir 'n vuurtjie. Beslis geniet.
Baie vriendelike ontvangs en 'n pynlike netjiese eenheid. Baie goed gemeubileer en ek kan dit met groot entoesiasme aanbeveel.
Ons het die verblyf baie aangenaam gevind, plek baie netjies en skoon. Heerlik gewees in die Bosveld en rustig.
Sal beslis weer Thaba Lenaka 2 besoek. Die personeel is baie vriendelik en die verblyf uitstekend. Dis 'n lafenis vir jou siel so naby aan die natuur. Baie dankie, ons was baie tevrede met die hele opset.
Sal verblyf aanbeveel, Marie skilder baie mooi (my smaak), chalet is netjies, skoon en 100% toegerus waarmee jy nodig het. Baie dankie!
Heerlik stil! Die sterre in die aand is onbeskryflik mooi. Ons het net gesukkel om agter te kom dat die stoof agter die wasbak aangeskakel word. Die plekkie is silwerskoon. Al wat kort is iewers om nat handdoeke buite te hang. Dankie vir die bakkie tee en koffie. Lekker rustig rondgeloop na die rivier en die diere se watergat toe. Ons sal weer 'n draai maak en volgende keer bietjie langer bly.
Ons het verwag dat teen die tarief wat ons betaal het, die eenheid minstens daagliks gediens sou word. Na gebruik was die gasbraaier vuil en kon dit nie weer gebruik word nie. Die eethoekie is onprakties en veral saans is daar nie voldoende lig om behoorlik te sien wat op die borde is nie. Die blad bokant die area maak dit regtig moeilik om hier te eet. Ons het 'n skinkbord gemis! Met ons aankoms was die eenheid en omgewing onberispelik skoon! Dit was opmerklik hoe ons motorspore (sand) op die plaveisel was - maar nie 'n blaartjie, klippie of enige iets anders nie, net ons spore. Die lys met DStv-kanale is fantasties. 'n Programrooster van die kanale sou egter baie handig gewees het. Ons het per abuis 'n glasbakkie gebreek en die oondvatlappie op die element gebrand. Met ons vertrek het ons 'n sms hieroor aan die dame gestuur met die versoek om die vervangingwaardes te laat weet ... wat nie realiseer het nie. Ons het heerlik uitgerus!